钦定古今图书集成/理学汇编/学行典/第117卷 > 唐荆川集 > 《克己铭》宋·吕大临
## 钦定古今图书集成/理学汇编/学行典/第117卷 > 唐荆川集 > 《克己铭》宋·吕大临

凡厥有生，均气同体。胡为不仁，我则有己。立己与物，
私为町畦。胜心横生，扰扰不齐。大人存诚，心见帝则。
初无吝骄，作我蟊贼。志以为帅，气为卒徒。奉辞于天，
谁敢侮予。且战且徕，胜私窒欲。昔焉寇仇，今则臣仆。
方其未克，窘我室庐。妇姑勃谿，安取其馀。亦既克之，
皇皇四达。洞然八荒，皆在我闼。孰曰天下，不归吾仁。
“痒痾疾痛，举切吾身。一日至之，莫非吾事。”颜何人哉，
希之则是。